open-index/open-wikipedia-markdown huggingface dataset:
வலன்டைன் டானியல்

பேராசிரியர் **எரோல் வலன்டைன் டானியல்** (*Errol Valentine Daniel*) இலங்கைத் தமிழ் கல்விமானும், மானிடவியலாளரும் எழுத்தாளரும் ஆவார். தற்போது இவர் மானிடவியல் பேராசிரியராகவும், கொலம்பியா பல்கலைக்கழகத்தின் தெற்காசிய நிலையத்தின் பணிப்பாளராகவும் பணியாற்றுகிறார்.

## ஆரம்ப வாழ்க்கை
வலன்டைன் டானியல் இலங்கையின் மலையகத்தில் நாவலப்பிட்டி நகரில் பிறந்தவர். கம்பளை புனித அன்ட்றூஸ் கல்லூரியிலும், யாழ்ப்பாணக் கல்லூரியிலும் கல்வி கற்றார். பின்னர் மாசச்சூசெட்ஸ் ஆமெர்ஸ்டுக் கல்லூரியில் பயின்று இளங்கலைப் பட்டம் பெற்றார். பின்னர் சிக்காகோ பல்கலைக்கழகத்தில் முதுகலைப் பட்டமும், முனைவர் பட்டமும் பெற்றார்.

## பணி
வலன்டைன் டானியல் 1978 முதல்-1990 வரை வாசிங்டன் பல்கலைக்கழகத்திலும் பின்னர் மிச்சிகன் பல்கலைகழகத்திலும் (1990-97) விரிவுரையாளராகப் பணியாற்றினார். 1995 முதல் 1997 வரை சமூக உருமாற்றத்துக்கான ஒப்பீட்டு ஆய்வு நிலையத்தின் பணிப்பாளராகப் பணியாற்றினார். பின்னர் நியூயோர்க் கொலம்பியா பல்கலைக்கழகத்தில் இணைந்தார். அத்துடன் ஆம்ஸ்டர்டேம் பல்கலைக்கழகம், டெக்சாஸ் பல்கலைக்கழகம் (ஆஸ்டின்), ஐக்கிய நாடுகள் பல்கலைக்கழகம் ஆகியவற்றில் வருகைதரு பேராசிரியராகவும் பணியாற்றியுள்ளார்.

டானியல் 1995 ஆம் ஆண்டிற்கான கூகனைம் ஆய்வுதவி பெற்றவர்களில் ஒருவராவர். இவர் தமிழ், சிங்களம், பிரெஞ்சு, மலையாளம் ஆகிய மொழிகளில் சிறந்த புலமை பெற்றுள்ளார்.

## நூல்கள்
வலன்டைன் டானியல் பல நூல்களை எழுதி வெளியிட்டுள்ளார்:
* *Karma: An Anthropological Inquiry* (1983, University of California Press. சார்ல்சு கேயெசுடன் இணைந்து)
* *Fluid Signs: Being a Person the Tamil Way* (1984, University of California Press)
* *The Semeiosis of Suicide in Sri Lanka* (1989, in *Semiotics, Self, and Society* by Benjamin Lee and Greg Urban, Mouton de Gruyter)
* *Plantations, Proletarians, and Peasants in Colonial Asia* (1992, Frank Cass & Co, இணைந்து எழுதியோர்: Henry Bernstein, Tom Brass)
* *Culture/Contexture: Essays in Anthropology and Literary Study* (1996, University of California Press, இணைந்து எழுதியவர்: Jeffrey M. Peck)
* *Mistrusting Refugees* (1996, University of California Press, இணைந்து எழுதியவர்: John Knudsen)
* *Charred Lullabies: Chapters in an Anthropography of Violence* (1997, Princeton University Press)

## மேற்கோள்கள்

பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:அமெரிக்க இலங்கையர்கள்
பகுப்பு:வாழும் மக்கள்
பகுப்பு:அமெரிக்க மானிடவியலாளர்கள்
பகுப்பு:ஈழத்து எழுத்தாளர்கள்
பகுப்பு:மலையகத் தமிழ் நபர்கள்
பகுப்பு:கண்டி மாவட்ட நபர்கள்
பகுப்பு:இலங்கை அறிவியலாளர்கள்
பகுப்பு:தமிழ் அறிவியலாளர்கள்
பகுப்பு:இலங்கைத் தமிழ் அறிவியலாளர்கள்
பகுப்பு:அமெரிக்க அறிவியலாளர்கள்
பகுப்பு:அமெரிக்கத் தமிழர்
பகுப்பு:இலங்கை கிறித்தவர்கள்
பகுப்பு:தமிழ் மானிடவியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:இலங்கை மானிடவியலாளர்கள்
பல்லவர் நாணயவியல்

பல்லவர்கள் கி.பி 600 முதல் 900 வரை தமிழ்நாட்டின் வடபகுதியில்  "தொண்டைநாட்டை" ஆண்டு வந்தனர். இவர்கள் காலத்து நாணயங்களைக் குறித்து வால்ட்டர் எலியட் (1858), டி. தேசிகாச்சாரி (1933), சி. மீனாட்சி (1938) மற்றும் எஸ். இராமைய்யா (1967) ஆகியோர் ஆய்வு செய்துள்ளனர். 
  
பல்லவர் நாணயங்கள் ஈயம், செப்பு, வெண்கலத்தில் பதிப்பிக்கப்பட்டன. வெள்ளியிலும்  தங்கத்திலும் பதிக்கப்பட்ட நாணயங்கள் இதுவரை கிட்டவில்லை; ஆனால் பல்லவர் கல்வெட்டுக்களில் தங்க நாணயங்களைக் குறித்துக் குறிப்பிடப்பட்டுள்ளன. பல்லவர் நாணயங்கள் பெரும்பாலும் வட்டமாக இருந்தன; மிகக் குறைவானவை சதுரமாக இருந்தன. இவற்றின் எடை 0.450 முதல் 9.8&nbsp;கிராம் வரை இருந்தன; ஏறத்தாழ 1&nbsp;செமீ முதல் 2.5&nbsp;செமீ வரை அளவில் இருந்தன. இந்த நாணயங்களில் நந்தியும்  சிங்கமும் சின்னங்களாக பொறிக்கப்பட்டிருந்தன. பல்லவர்களின் அரசச் சின்னமாக நந்தி இருந்தது.  பல்லவர் நாணயங்களில் நந்தியும் சிங்கத்தையும் தவிர சுவசுத்திக்கா, சக்கரம், கொடி, இரு கொடிமரக் கப்பல், யானை, பிறை போன்ற சின்னங்களும் இருந்தன.
## வெளி இணைப்புகள்
*[ஆர். கிருஷ்ணமூர்த்தி எழுதிய ''தி பல்லவா காய்ன்சு'' என்ற நூலின் [தி இந்து] மதிப்புரை ] 
*தமிழ்நெட்டில் பல்லவர் நாணயங்கள் 

பகுப்பு:பல்லவர்
பகுப்பு:இந்திய வரலாற்றில் நாணயங்கள்
பகுப்பு:தமிழர் தொல்லியல்
பகுப்பு:தமிழ்நாட்டு வரலாறு
பகுப்பு:தமிழ்நாட்டுப் பொருளாதார வரலாறு
சகார்சா பாட்னா ராஜ்ய ராணி விரைவுவண்டி

**சகார்சா பாட்னா ராஜ்ய ராணி விரைவுவண்டி** என்பது இந்திய ரயில்வேயின் கிழக்கு மத்திய ரயில்வே பிரிவின்கீழ் இயங்கும் ‘ராஜ்ய ராணி விரைவுவண்டி’ ரயில் சேவையின் ஒரு பகுதியாக செயல்படும் விரைவுவண்டியாகும். இது 12567, 12568 ஆகிய வண்டி எண்களுடன் செயல்படுகிறது. இது சகார்சா சந்திப்பில் இருந்து பாட்னா சந்திப்பு வரை செயல்படும் தொடருந்து சேவையாகும்.

## வண்டி எண்

12567 என்ற வண்டி எண்ணுடன் சஹர்சா சந்திப்பில் இருந்து பாட்னா சந்திப்பு வரையிலும், 12568 என்ற வண்டி எண்ணுடன் பாட்னா சந்திப்பில் இருந்து சஹர்சா சந்திப்பு வரையிலும் செயல்படுகிறது. இதன் மூலம் தனது ரயில்சேவையினை பீகார் மாநிலத்தில் செயல்படுத்துகிறது.இதன் வழித்தடம் முழுவதும் மின்சாரம் மூலம் சக்தி வழங்கப்படுகிறது, முகல்சாரை பகுதியினை அடிப்படையாகக் கொண்ட WDM 3A என்ற இஞ்சின் மூலம் இந்த ரயில்சேவை செயல்படுகிறது.

## வழித்தடமும் நிறுத்தங்களுக்கான நேரமும்: [12567]

## வண்டி எண் 12567

இது சஹர்சா சந்திப்பில் இருந்து, பாட்னா சந்திப்பு வரை செயல்படுகிறது. 4 மணி நேரம் இதன் மொத்த பயண நேரம் ஆகும். இந்த வழித்தடத்தினில் 6 நிறுத்தங்களைக் கொண்டு செயல்படுகிறது. மணிக்கு சராசரியாக 53 கிலோ மீட்டர் வேகத்தில் சுமார் 215 கிலோ மீட்டர் தொலைவினை 4 மணி நேரங்களில் கடக்கிறது. இது சஹர்சா சந்திப்புக்கும் பாட்னா சந்திப்புக்கும் இடைப்பட்ட 56 ரயில் நிறுத்தங்களில் 6 நிறுத்தங்களில் மட்டுமே நின்று செல்கிறது. புறப்படும் நேரத்தில் கிட்டத்தட்ட 2 நிமிடங்கள் தாமதத்தினையும், சென்றடையும் நேரத்தில் 40 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.	

L – SLD – GN – GN – GN – GN – GN – GN – GN – GN – GN – GN – GN – GN – GN – GN – GN – GN – SLR

## வழித்தடமும் நிறுத்தங்களுக்கான நேரமும்: [12568]

## வண்டி எண் 12568

இது பாட்னா சந்திப்பில் இருந்து, சஹர்சா சந்திப்பு வரை செயல்படுகிறது. 4 மணி நேரம் இதன் மொத்த பயண நேரம் ஆகும். இந்த வழித்தடத்தினில் 6 நிறுத்தங்களைக் கொண்டு செயல்படுகிறது. மணிக்கு சராசரியாக 53 கிலோ மீட்டர் வேகத்தில் சுமார் 215 கிலோ மீட்டர் தொலைவினை 4 மணி நேரங்களில் கடக்கிறது. இது சஹர்சா சந்திப்பு மற்றும் பாட்னா சந்திப்பு ஆகியவற்றிற்கு இடைப்பட்ட 56 ரயில் நிறுத்தங்களில் 6 நிறுத்தங்களை மட்டுமே கொண்டிருக்கிறது. புறப்படும் நேரத்தில் கிட்டத்தட்ட 16 நிமிடங்கள் தாமதத்தினையும், சென்றடையும் நேரத்தில் 43 நிமிடங்கள் தாமதத்தினையும் கொண்டுள்ளது. இதன் ரயில் பெட்டிகளின் அடுக்கு விவரங்கள் பின்வருமாறு.

SLD – GN – GN – GN – GN – GN – GN – GN – GN – GN – GN – GN – GN – GN – GN – GN – GN – SLR

## குறிப்புகள்

பகுப்பு:இந்திய விரைவுவண்டிகள்
விசயநகர காசு

**விசயநகரப் பேரரசின் நாணயங்கள்** விசயநகரப் பேரரசு 1336 முதல் 1646 வரை தென்னிந்தியாவில் ஆண்டுவந்த பேரரசாகும். இவர்களது நாணய  முறை மிகவும் சிக்கலானதாக இருந்தாலும் பேரரசு மறைந்த பிறகும் இவை புழக்கத்தில் இருந்தன. 

விசயநகரப் பேரரசு பதிப்பித்த நாணயத்தின் அடிப்படை அலகாக தங்க  பகோடா அல்லது  வராகம் பொறித்த 3.4 கிராம் நாணயம் இருந்தது.  கத்திவராகா, தொட்டவராகா, சுத்தவராகா ஆகியன மற்ற மதிப்புகளுடைய நாணயங்களாகும்.   1 தங்க வராகா = 2 பிரதாபாக்கள் = 4 கத்திகள் = 8 சின்ன = 4 ஆகா = 2 பெலே. 1 பணா அல்லது வரணா  16 தாரா வெள்ளி நாணயத்திற்கு சமமாக இருந்தது.  1 தாரா  3 செப்பு சிடாலுக்கு சமமாக இருந்தது.  ஒரு செப்பு  துகானி  இரண்டு செப்பு காணி அல்லது காகின்னுக்கும் 5 காசுக்கும்  10 அரை காசுக்கும் சமமாக இருந்தது. இவற்றைத் தவிர மற்ற மதிப்புள்ள வெள்ளி, செப்பு நாணயங்களும் புழக்கத்தில் இருந்தன.

## மேற்சான்றுகள்

## வெளி இணைப்புகள்
*VIJAYANAGARA, THE FORGOTTEN EMPIRE 
*Vijayanagara Coinage 
*A website on Vijayanagara coinage by Oruganti Harihariah. 
*Coins Issued By Vijayanagara Rulers 
*Coins of Vijayanagar

பகுப்பு:இந்திய வரலாற்றில் நாணயங்கள்
பகுப்பு:விஜயநகரப் பேரரசு
பகோடா (நாணயம்)

தங்கத்தாலோ அரைத் தங்கத்தாலோ உருவாக்கப்பட்ட **பகோடா** (*Pagoda*) என்ற நாணயம் பல்வேறு இந்திய அரசாட்சிகளாலும்  பிரித்தானிய, பிரெஞ்சு, டச்சு குடியேற்றவாத வணிக நிறுவனங்களாலும் பதிப்பிக்கப்பட்டன. கதம்பர் வம்சம், கோவாவின் கதம்பர்கள், விஜயநகரப் பேரரசு போன்ற தென்னிந்தியாவின் பல இடைக்கால பேரரசுகள்  இந்த நாணயங்களை வெளியிட்டன.  
வெளிநாட்டு வணிக நிறுவனங்கள் இரு வகையான பகோடாக்களை வெளியிட்டன. முதலாவதாக  சென்னையிலிருந்து  பிரித்தானிய கிழக்கிந்திய நிறுவனம் வெளியிட்ட *நட்சத்திரப் பகோடா* (ஸ்டார் பகோடா)  என்ற நாணயம் ஏறத்தாழ 8 சில்லிங்குகளுக்கு சமமாக இருந்தது. இரண்டாவது தூத்துக்குடி யிலிருந்து டச்சுக்காரர்கள் வெளியிடப்பட்ட  போர்ட்டொ நோவோ பகோடா ஆகும். இதனை ஆற்காடு நவாபும் வெளியிட்டார். இதன் மதிப்பு நட்சத்திர பகோடாவைவிட  25% குறைவாக இருந்தது.

## இதனையும் காண்க
*மதராசு பணம்
## மேற்சான்றுகள்

## வெளி இணைப்புகள்

*Sources of Karnataka History - Numismatics 
*ஐரோப்பாan East India Companies coins - photos
*The Pagoda - A Proclamation Coin 
*Proclamation Coin - Indian Gold Pagoda

பகுப்பு:இந்திய வரலாற்றில் நாணயங்கள்
1603

**1603** (**[[ரோம எண்ணுருக்கள்|MDCIII]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 25 - போர்த்துக்கீசக் கப்பல் *சான்டா கத்தரீனா* சிங்கப்பூர் அருகே டச்சுக் கிழக்கிந்தியக் கம்பனியின் கப்பல்களால் கைப்பற்றப்பட்டது. இந்தோனேசியாவின் பான்டென் நகரில் முதலாவது நிரந்தர டச்சு வணிக மையம் நிறுவப்பட்டது.
* மார்ச் 24 - 1558 முதல் ஆண்டு வந்த இங்கிலாந்தின் முதலாம் எலிசபெத் மகாராணி ரிச்மண்ட் மாளிகையில் காலமானார்.
* ஏப்ரல் 28 - இங்கிலாந்தின் முதலாம் எலிசபெத் மகாராணியின் இறுதி நிகழ்வுகள் வெஸ்ட்மின்ஸ்டர் மடத்தில் இடம்பெற்றது.
* சூலை 25 - முதலாம் ஜேம்சு இங்கிலாந்தின் மன்னராக முடிசூடினார்.
* டிசம்பர் 22 - உதுமானியப் பேரரசு சுல்தான் மூன்றாம் மகமது இறந்தார். அவரது மகன் முதலாம் அகமது புதிய சுல்தானாகப் பதவியேற்றார்.
* உருசியப் பஞ்சம் தொடர்ந்தது.
* ஜோஹன் பாயர் வானக்கோளம் முழுவதையும் காட்டும் முதலாவது நிலவரை*[[உரனோமெட்ரியா]]*வை வெளியிட்டார்.

## பிறப்புகள்
* அக்டோபர் 10 - ஏபெல் டாஸ்மான், டச்சு நாடுகாண் பயணி (இ. 1659)
* ஏப்ரல் 21 - ஆறாம் சாமராச உடையார், மைசூர் மன்னர் (இ. 1637)
* எப்ரேம் தெ நேவேர், சென்னையின் முதல் கிறித்தவ மறைபணியாளர் (இ. 1695)

## இறப்புகள்
* மார்ச் 24 - இங்கிலாந்தின் முதலாம் எலிசபெத் மகாராணி (பி. 1533)

## மேற்கோள்கள்

## 1603 நாட்காட்டி
மணற்காட்டுத் தேவி கோவில்

**மணற்காட்டுத் தேவி கோவில்** கேரளாவின் ஆலப்புழா மாவட்டத்தில் ஹரிப்பாடின் அருகே அமைந்துள்ள பள்ளிப்பாடு ஊரிலுள்ள பகவதி ஆலயம் ஆகும். தெற்குமுறி, கோட்டைக்ககம், நடுவட்டம், தெற்கக்கரை கிழக்கு என்ற நான்கு பிரிவுகளாக ஆலயம் அமைந்துள்ளது.

## உப தேவதைகள்
இங்குள்ள பல தெய்வங்களிற் சில:

* **[[இயக்கி]]**
* **[[நாகர்|நாகராசன்]]**
* **முகுர்த்தி**
* **ராக்கதர்**
* **வலியச்சன்** (குஞ்சிகுட்டிப்பிள்ளை சர்வாதிகாரியக்கார்)

## விழாக்கள்

## பறையெடுப்பு
மகர மாதப் பரணி விண்மீனன்று, மணற்காட்டுப் பகவதி, ஊர்வலமாகச் செல்லும், பறையெடுப்பு விழா புகழபெற்றது. செண்டை முதலான வாத்தியங்கள் இதன்போது இசைக்கப்படும்.

## காட்சியகம்

Mana01.jpg|கொடியேற்றம்
Mana02.jpg|பள்ளிவேட்டை
Mana03.jpg|ஆறாட்டு
Mana05.jpg|வலியச்சன்
Mana06.jpg|மாடசுவாமி
Mana07.jpg|நாகராசா
Mana08.jpg|மூர்த்தி திருமுன்
Mana09.jpg|இசக்கியம்மா
Mana10.jpg|இரேக்சசு
Mana12.jpg|பள்ளிவேட்டை
Para1.jpg|பகவதிப்பறை
Para3.jpg|பகவதிப்பறை
Para6.jpg|பகவதிப்பறை
Para7.jpg|பகவதிப்பறை
Para9.jpg|பகவதிப்பறை
Mana14.jpg|கோயில்


## அடிக்குறிப்புகள்

## வெளி இணைப்புகள்
*ஆலய வலைத்தளம் 
*முகநூல் பக்கம்

பகுப்பு:ஆலப்புழை மாவட்டத்திலுள்ள பகவதி அம்மன் கோயில்கள்
இந்திய தேசிய காங்கிரஸ் கட்சி தலைவர்கள் பட்டியல்

**இந்திய தேசிய காங்கிரஸ் கட்சி தலைவர்கள் பட்டியல்**, இந்திய விடுதலைக்காக, 1885ஆம் இந்திய தேசிய காங்கிரஸ் கட்சி தோற்றுவிக்கப்பட்டது. 1885 முதல் காங்கிரஸ் கட்சியின் தேசிய தலைவர்களின் பட்டியல்;

## இந்திய விடுதலைக்கு முன்
# உமேஷ் சந்திர பானர்ஜி 1885 & 1892
# தாதாபாய் நௌரோஜி  1886, 1893 & 1906
# வில்லியம் வெட்டர்பர்ன் 1893–1900
# பத்ருதீன் தியாப்ஜி 1887 
# ஜார்ஜ் யூல் 1887 - 1888 
# பெரோசா மேத்தா 1890 
# பனப்பாக்கம் அனந்தாச்சார்லு
# ஆல்பிரட் வெப்  1894 -
# சுரேந்திரநாத் பானர்ஜி 1895
# ரஹமத்துல்லாஹ் முஹம்மது சயானி 1896
# சி. சங்கரன் நாயர் 1897 
# ஆனந்த மோகன் போஸ் 1898
# ரமேஷ் சந்தர் தத்  1899
# என். ஜி. சந்தவர்கர் 1900
# தின்ஷா எடுல்ஜி வாட்சா 1901
# சுரேந்திரநாத் பானர்ஜி 1902
# லால்மோகன் கோஷ் 1903
# ஹென்றி ஜான் ஸ்டெட்மென் காட்டன் 1904
# கோபால கிருஷ்ண கோகலே 1905
# தாதாபாய் நௌரோஜி 1906
# ராஷ்பிகாரி போஸ் (1907–1908)
# மதன் மோகன் மாளவியா 1909–1910 
# வில்லியம் வெட்டர்பன்
# பிசன் நாராயணன் தர் 1911
# இரகுநாத் நரசிங்க முதோல்கர்  1912 - 1913
# நவாப் சையத் முகமது பகதூர் 1913 - 1914
# புபேந்திர நாத் போஸ் 1914 - 1915
# சத்தியேந்திர பிரசன்ன சின்கா  1915 - 1916
# அன்னி பெசண்ட் 1917-1918
# மதன் மோகன் மாளவியா 1918-1919
# சையத் ஹசன் இமாம் 1919 - 1920
# மோதிலால் நேரு 1920 - 1921 
# லாலா லஜபதி ராய் 1920
# சேலம் சி. விஜயராகவாச்சாரியார் 1920
# ஹக்கீம் அஜ்மல் கான் 1921-
# சித்தரஞ்சன் தாஸ் 1922
# முஹம்மது அலி ஜவ்ஹர் 1923
# அபுல் கலாம் ஆசாத் 1923
# மகாத்மா காந்தி 1924
# சரோஜினி நாயுடு 1925
# எஸ். ஸ்ரீனிவாச ஐயங்கார் 1926
# முக்தார் அகமது அன்சாரி 1927
# மோதிலால் நேரு 1928
# ஜவகர்லால் நேரு 1929-1930
# வல்லபாய் படேல் 1931
# மதன் மோகன் மாளவியா (1932–1933)
# நெல்லி சென்குப்தா 1933 - 1934
# இராசேந்திர பிரசாத் (1934–1935)
# ஜவகர்லால் நேரு (1936–1937)
# சுபாஷ் சந்திர போஸ்  (1938–1939)
# அபுல் கலாம் ஆசாத் (1940–1946)

## இந்திய விடுதலைக்குப் பின்
# ஆச்சார்ய கிருபளானி (1947–1948) 
# பட்டாபி சீதாராமய்யா (1948–1949)
# புருசோத்தம் தாஸ் டாண்டன் (1950) 
# ஜவகர்லால் நேரு (1951–1954)
# யு. என். தேபர் (1955–1959)
# இந்திரா காந்தி (1959–1960) 
# நீலம் சஞ்சீவ ரெட்டி (1960–1963)
# கே. காமராஜ் (1964–1967)
# நிஜலிங்கப்பா (1968–1969)
# ஜெகசீவன்ராம் (1970–1971)
# சங்கர் தயாள் சர்மா (1972–1974)
# தேவ்காந்த் பரூவா (1975–1977)
# இந்திரா காந்தி (1978–1984)
# ராஜீவ் காந்தி (1985–1991) 
# பி. வி. நரசிம்ம ராவ் (1991–1996)
# சீதாராம் கேசரி  (1996–1998)
# சோனியா காந்தி (1998–2017)
# ராகுல் காந்தி (2017-2019)
# சோனியா காந்தி (2019–2022)
# மல்லிகார்ஜுன் கார்கே (2022 முதல்)

## குறிப்புகள்
* மேலும் முன்னாள் பிரதமர் ராஜீவ் காந்தி மரணத்திற்குப் பிறகு காங்கிரஸ் கட்சி தலைவராகவும், பிரதமராகவும் நரசிம்ம ராவ், மன்மோகன் சிங் மற்றும் **சீதாராம் கேசரி**, மல்லிகார்ஜுன கார்கே இருந்தாலும் அவர்களின் ஆட்சி மற்றும் கட்சி சார்ந்த அதிகார பூர்வ முடிவுகளை தீர்மானிக்கும் தலைவியாக சோனியா காந்தியே திகழ்ந்தார் என்பது குறிப்பிடத்தக்கது.

## மேற்கோள்கள்

பகுப்பு:இந்திய தேசிய காங்கிரஸின் தலைவர்கள்
திருவிதாங்கூர் ரூபாய்

**திருவிதாங்கூர் ரூபாய் (Travancore Rupee )** என்பது தென்னிந்தியாவில் கேரளாவின் ஒரு பகுதியாக இருந்த திருவிதாங்கூர் இராச்சியத்தில் புழக்கத்தில் இருந்த நாணயம் ஆகும்.கேரளாவின் பழைய நாணயங்களான பணம், அச்சு, சக்கரம் மற்றும் காசு (அல்லது ரொக்கம்) ஆகியவற்றுடன் ஒப்பிடுகையில் ரூபாய் பெரும்பாலும் புதிய நாணயமாகும். அதன் உருவாக்கம் பிரித்தானிய இந்தியாவின் மாகாணங்களும், ஆட்சிப் பகுதிகளும்}பிரிட்டிசு இந்தியாவுடனான அதிகரித்த வர்த்தகம் மற்றும் அதில் அதிக மதிப்புடைய பரிவர்த்தனைகளுக்காக இருக்கலாம்.

திருவாங்கூர் ரூபாய் பொது புழக்கத்திற்காக வழங்கப்பட்ட நாணயத்தின் மிக உயர்ந்த மதிப்பாகும். வழங்கப்பட்ட மிக உயர்ந்த முக மதிப்பு '1/2 ரூபாய்' ஆகும். 'ஒரு திருவிதாங்கூர் ரூபாயை' அறிமுகப்படுத்தும் திட்டங்கள் இருந்தபோதிலும், இது ஒருபோதும் செய்யப்படவில்லை.  

அரை ரூபாய் மற்றும் கால்-ரூபாய் ஆகியவை புழக்கத்திற்கு வழங்கப்பட்ட மிக உயர்ந்த மதிப்புகளாக இருந்தன. திருவிதாங்கூர் ரூபாய் பொ.ச. 1946 வரை (1121 கொல்லம் ஆண்டு அல்லது மலையாள சகாப்தம்) வழங்கப்பட்டது, இது 1949 வரை புழக்கத்தில் இருந்தது. திருவிதாங்கூர் இந்தியாவுடன் இணைந்ததைத் தொடர்ந்து இது இந்திய ரூபாயாக மாற்றப்பட்டது.

## கல்வெட்டுகளில்
திருவிதாங்கூர் ரூபாயின் வெளியீடுகள் பெரும்பாலும் ஆளும் மன்னரின் பெயர்களையோ அடையாளங்களையோ ஆங்கிலத்தைக் கொண்டிருந்தன. அதற்கு மாறாக மலையாளத்தின் சொந்த மொழியில் கல்வெட்டுகளையும், திருவிதாங்கூரின் அரச அடையாளத்தையும் கொண்டுள்ளது. கல்வெட்டுகள் பெரும்பாலும் நாணயத்தின் முன்பக்கத்தின் நேரடி மொழிபெயர்ப்பாகும். ஆண்டு குறித்து , நாணயங்களில் அச்சிடப்பட்டபோது, மலையாள நாட்காட்டியை அடிப்படையாகக் கொண்டுள்ளது (மற்றும் அதனுடன் தொடர்புடைய மலையாள சகாப்தம் ) இது கி.பி 825 இல் தொடங்குகிறது. எனவே, நாணயம் வெளியிடப்பட்ட ஆண்டை அதில் 825 சேர்ப்பதன் மூலம் காணலாம்.

**எடுத்துக்காட்டு** - 1000 ஐக் காட்டும் நாணயம் வெளியிடப்பட்ட ஆண்டு, பொ.ச. 1825 (அல்லது கி.பி.) ஆகும். எனவே, படங்களில் சித்தரிக்கப்பட்டுள்ளபடி, 1116 ஆம் ஆண்டுடன் நாணயம் வெளியிடப்பட்ட ஆண்டு 1940-41 ஆக இருக்கும்.

## ரூபாயின் வகைகள்
பிரித்தானியரால் வெளியிடப்பட்ட  இந்திய ரூபாய் போலன்றி, திருவிதாங்கூர் ரூபாய் 7  பணமாக பிரிக்கப்பட்டது; ஒவ்வொரு பணமும்  4 சக்கரத்திற்கும் ஒவ்வொரு சக்கரமும் 16 காசிற்கும் சமமாகும். திருவிதாங்கூர் ரூபாய் 1949 வரை புழக்கத்தில் இருந்தது. இதன் பின் இந்திய ரூபாய் செலாவணியாக மாறியது.  

1901இல் 2 சக்கரங்கள், 4 சக்கரங்கள், 7 சக்கரங்கள் (1/4 ரூபாய்), 14 சக்கரம் (1/2 ரூபாய்) மதிப்புகளுக்கு வெள்ளி நாணயங்கள் வெளியிடப்பட்டன. 1 காசு, 4 காசு, 8 காசு, 1 சக்கரம் (=16 காசு) மதிப்பிற்கு செப்புக் காசுகள் வெளியிடப்பட்டன. பிரித்தானிய இந்திய ரூபாய் ஒன்றிற்கு 28 சக்கரம், 8 காசாக நாணயமாற்று இருந்தது.  1 திருவிதாங்கூர் ரூபாய் 15 அணா, 8.63 பைசாவிற்கு இணையாக இருந்தது. 

## சான்றுகள்

பகுப்பு:இந்திய வரலாற்றில் நாணயங்கள்
பகுப்பு:இந்திய நாணயங்கள்
பகுப்பு:திருவிதாங்கூர் நாடு
பகுப்பு:ரூபாய்
விஷ்ணுபிரியா தற்கொலை வழக்கு

**விஷ்ணுபிரியா தற்கொலை வழக்கு** என்பது தமிழ்நாடு மாநிலம், நாமக்கல் மாவட்டம், திருச்செங்கோட்டில் காவல் துணைக் கண்காணிப்பாளராகப் பணியாற்றிய விஷ்ணுபிரியா என்பவர் தற்கொலை செய்துகொண்டதன் பேரில் நடக்கும் வழக்கைப் பற்றியது. கோகுல்ராஜ் என்பவரின் கொலை வழக்கை விசாரித்து வந்தார். இவ்வழக்கு தொடர்பில் காவல்துறை உயர் அதிகாரிகளின் நெருக்கடியால் மன அழுத்தம் ஏற்பட்டு தற்கொலை செய்து கொண்டதாக குற்றம் சாட்டப்படுகிறது. திமுக, காங்கிரஸ், விடுதலைச் சிறுத்தைகள் கட்சியினர் இவ்வழக்கை சிபிஐ விசாரிக்க போராட்டங்களை நடத்தி வருகின்றனர். எனினும் சிபிஐ விசாரிக்கத் தேவையில்லை, சிபிசிஐடி விசாரிக்கும் என்று தமிழக முதலமைச்சர் ஜெ. ஜெயலலிதா சட்டப்பேரவையில் அறிவித்தார்.

## பின்னணி
*விஸ்ணுபிரியா* திருச்செங்கோடு சரக துணைகண்காணிப்பாளராக பதவியேற்றவுடன் அப்பகுதியில் நடந்த பொறியியல் கல்லூரி மாணவன் கோகுல்ராசின்  கொலைவழக்கின் தலைமை அதிகாரியாக நியமிக்கப்பட்டார். இந்த வழக்கில் அவருக்கு பல நெருக்கடிகள் வந்ததாக அவர் அவரின் தோழியும், கீழக்கரை  துணைக்கண்காணிப்பாளருமான மகேஸ்வரியிடம்   தெரிவித்துள்ளார். இந்த நெருக்கடியின் காரணமாகவே இவர் இறந்துள்ளார் என்றும் இதற்கு காரணமான மேலதிகாரிகள் தண்டிக்கப்பட வேண்டும் என்றும் பத்திரிக்கையாளர்களிடம் அவர் தெரிவித்தார். இந்த வழக்கை தற்சமயம் சிபிசிஐடி காவல் துறையினர் விசாரித்துவருகிறார்கள். கோகுல்ராசின் கொலைவழக்கில் தேடப்பட்டு வரும் *யுவராஜ்* என்பவர் இவரை தொலைபேசியில் மிரட்டியதாலும், இந்த வழக்கில் சம்பந்தப்படாத இரண்டு நபர்களை கண்காணிப்பாளார் குண்டர் சட்டத்தில் சிறையில் அடைக்கச் சொன்னதாகவும் இதன் காரணமாகவும் இவர் தற்கொலை செய்து கொண்டிருக்கலாம் என்றும் கருதப்படுகிறது.

## அரசியல்வாதிகளின் கருத்து
இந்திய பொதுவுடமைக் கட்சியின் பொதுச் செயலாளர் சீத்தாராம் யெச்சூரி கடலூரில் நடந்த பொதுக்கூட்டத்தில் பேசும்போது இந்த வழக்கை தமிழக காவல்துறை சார்ந்து உள்ள அமைப்பு விசாரித்தால் உண்மைவெளிவராது ஆகையினால் சிபிஐ விசாரிக்க வேண்டும் என்று கேட்டுக்கொண்டார்.﻿

## மாளவியா
மதுரை வழக்கறிஞர் மாளவியா என்பவரிடம் சிபிசிஐடி காவலர்கள் 28 செப்டம்பர் 2015 அன்று விசாரணை செய்தனர். அதன்பின்னர் விஷ்ணுபிரியாவின் தோழி மகேஷ்வரியிடம் விசாரணை செய்யப்படும் என்று தெரிவித்துள்ளனர். மாளவியாவை காவலர்கள் விசாரணை செய்த பின்பு 2015 நவம்பர் மாதம் 25 ஆம் திகதி அன்று விஷம் குடித்து தற்கொலைக்கு முயன்றுள்ளார். பின்னர் காப்பாற்றப்பட்டு மருத்துவமனையில் சேர்க்கப்பட்டுள்ளார். ﻿

## மகேஸ்வரி
விஷ்ணுபிரியாவின் காவல்துறைத் தோழியும் கீழக்கரை காவல் துணைக் கண்காணிப்பாளரான மகேஷ்வரி, "நேர்மையானவர்களை உயர் அதிகாரிகள் தரக்குறைவாகவே நடத்துகின்றனர். போலீஸ் நினைத்தால் என்ன வேண்டுமானாலும் செய்யலாம்; என்ன வேண்டுமானாலும் நடக்கும்" (செப்டம்பர் 20,2015 - தமிழ் தி இந்து) என்று கூறியுள்ளார். கோகுல்ராஜ் கொலைவழக்கில் உயர் அதிகாரிகள் விஷ்ணுபிரியாவிற்கு நெருக்கடி கொடுத்ததாகவும், தொடர்பில்லாதவர்களை கைது செய்து குண்டர் தடுப்புச் சட்டத்தில் கைது செய்ய அவருக்கு நெருக்கடி கொடுத்ததாகவும் தெரிவித்துள்ளார்.

## மேற்கோள்கள்

பகுப்பு:தமிழ்நாடு காவல்துறை
பகுப்பு:தமிழ்நாட்டில் தற்கொலை வழக்குகள்
பகுப்பு:தமிழ்நாடு காவலர் தற்கொலைகள்
G

thumb|Gஇன் வளைந்த வடிவங்களை எழுதும் முறை

**G** (**சீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் ஏழாவது எழுத்து ஆகும். 

## கணிதத்திலும் அறிவியலிலும்

இயற்பியலில், ஈர்ப்பு மாறிலியைக் குறிக்க G பயன்படுத்தப்படுகின்றது. ஈர்ப்பு ஆர்முடுகலைக் குறிக்க g பயன்படுத்தப்படுகின்றது. திணிவின் அலகான கிராத்தின் குறியீடும் g ஆகும்.

பகுப்பு:இலத்தீன்
வேட்டை நாய்

**வேட்டை நாய்** என்பது  கண்ணில் தென்படும் இரையை வேட்டையாடுவதற்காகவே வேட்டைக்காரர்களால் வளர்க்கப்படுகின்றன.  அந்த நாய்களுக்கு, தாங்கள் எதைத் தாக்குகிறோம், எதற்காக தாக்குகிறோம் என்பது போன்ற புரிதல்கள் இருப்பதில்லை. தமிழ்நாட்டில் வேட்டைக்காரர்களால் விரும்பு வளர்க்கப்படும் வேட்டை நாய் வகைகளில் சில;

# இராஜபாளையம் நாய்
# கோம்பை நாய்
# சிப்பிப்பாறை நாய்
# கன்னி நாய்

## மேலும் படிக்க
* Hunting dogs constellation Canes Venatici
* Deeley, Martin. "Working Gundogs: An Introduction to Training and Handling. (1990, reprinted 2002) The Crowood Press. .
* Fergus, Charles. *Gun Dog Breeds, A Guide to Spaniels, Retrievers, and Pointing Dogs*, The Lyons Press, 2002. 
* Roettger, Anthony Z. and Schleider, Benjamin H. III. (2004) Urban Gun Dogs: Training flushing dogs for home and field. The Writer's Collective. 

## மேற்கோள்கள்


## வெளி இணைப்புகள்
* வளர்த்தவரை கோடீஸ்வரராக மாற்றிய வேட்டை நாய் 
*  இராஜபாளையம் நாய் - அறிந்ததும் அறியாததும்
* ராஜபாளையம் நாய்

பகுப்பு:நாய்கள்
பெரிலியம் நைட்ரைடு

**பெரிலியம் நைட்ரைடு** *(Beryllium nitride)* என்பது Be3N2,என்ற மூலக்கூறு வாய்ப்பாடு கொண்ட பெரிலியம் தனிமத்தின் நைட்ரைடு உப்பு ஆகும். பகுதிப்பொருள்களாக உள்ள பெரிலியம் மற்றும் நைட்ரசன் தனிமங்களில் இருந்து உயர் வெப்பநிலையில் (1100 முதல் 1500 <sub>0</sub> செ) பெரிலியம் நைட்ரைடு தயாரிக்க முடியும். பெரிலியம் அசைடு போலில்லாமல் பெரிலியம் நைட்ரைடு வெற்றிடத்திலேயே சிதைவடைந்து பெரிலியம் மற்றும் நைட்ரசனைக் கொடுக்கிறது. மேலும் இது விரைவாக நீராற்பகுப்பு அடைந்து பெரிலியம் ஐதராக்சைடு மற்றும் அமோனியாவைக் கொடுக்கிறது. கனசதுர α-Be3N2 வடிவுடன் சிதைவுற்ற புளோரைட்டு எதிர் அமைப்பு மற்றும் அறுகோண β-Be3N2 ஆகிய பல்லுருத் தோற்றங்களில் பெரிலியம் நைட்ரைடு காணப்படுகிறது. 1800 முதல் 1900 <sup>0</sup> செல்சியசு வெப்பநிலையில், அமோனியா வாயுப் பாய்ச்சலில் சிலிக்கான் நைட்ரைடுடன்  (Si3N4 ) வினைபுரிந்து BeSiN2 சேர்மத்தைத் தருகிறது.

## தயாரிப்பு
700 முதல் 1400 <sup>0</sup> செல்சியசு வெப்பநிலையில் பெரிலியம் உலோகத் தூளை ஆக்சிசனற்ற சூழலில் உலர் நைட்ரசனுடன் வினைபுரியச் செய்வதன் மூலம் பெரிலியம் நைட்ரைடைத் தயாரிக்கலாம்.

## பயன்கள்
வெப்பந்தாங்கும் பீங்கான் தயாரிப்பில், அணுக்கரு உலைகளில், மற்றும் கதிரியக்கக் கார்பன் – 14 உற்பத்தியில் பெரிலியம் நைட்ரைடு பெரிதும் பயன்படுகிறது.

## வினைகள்
கனிம அமிலங்களுடன் பெரிலியம் நைட்ரைடு வினை புரிந்து அமோனியாவையும் அமிலத்துடன் தொடர்புடைய உப்புகளையும் உருவாக்குகிறது. 
: Be3N2 + 6 HCl → 3 BeCl2 + 2 NH3

காரக் கரைசல்களுடன் வினைபுரியும் போது ஒரு பெரிலேட்டை உருவாக்கி அமோனியாவை வெளியேற்றுகிறது.
: Be3N2 + 6 NaOH → 3 Na2BeO2 + 2 NH3

அமிலங்கள் மற்றும் காரங்களுடன் வினைபுரியும் போது தீவிரத்துடனும் வேகத்துடனும் நடைபெறும் வினைகள் தண்ணீருடன் வினைபுரியும் போது மெதுவாக நிகழ்கிறது. 
: Be3N2 + 6 H2O → 3 Be(OH)2 + 2 NH3

ஆக்சிசனேற்றிகளுடன் வினைபுரியும் போது வேதிவினையானது அதிதீவிரமாக நடைபெறுகிறது. <sup>0</sup> செல்சியசு வெப்பநிலையில் பெரிலியம் நைட்ரைடு காற்றில் ஆக்சிசனேற்றம் அடைகிறது. 

## மேற்கோள்கள்

பகுப்பு:நைட்ரைடுகள்
பகுப்பு:பெரிலியம் சேர்மங்கள்
பகுப்பு:வெப்பந்தாங்கு பொருட்கள்
வானூர்திகளின் முதலாவது வான்வழிப் பயண நடுவிட மோதல்

**ஏப்ரல் 7, 1922 பார்மேன் எப்.60 - டி ஆவிலாண்ட் டிஎச்.18ஏ வானூர்தி விபத்து** *(1922 Picardie mid-air collision)* இந்த விபத்து மோசமான வானிலை காரணமாக (கடுமையான பனிமூட்டம் 1,பலத்த காற்று 2,) (மூலங்கள் வேறுபடுகிறது) நேருக்குநேர் மோதி விபத்துக்குள்ளானதில் வானூர்தியின் ஊழியர்களோடு 7 பேர்கள் அதாவது அனைவருமே பலியானார்கள். இந்த விபத்து பிரான்சிலிருந்து வடக்கில் 70 மைல்கள் தொலைவில், பிக்கார்டி புனித அந்தோணி சாலை அருகில் நடந்ததாக அறியபடுகிறது.

## குறுந்தகவல்
இந்த பயணத்தின்போது, அமெரிக்கவை சேர்ந்த புதுமணத் தம்பதிகளும்,பிரான்சு தேசிய ஒரு குடிமகனும் பயணித்துள்ளனர் துர்ப்பாக்கியவசமாக மூவரும் பலியானதோடு, 2 வானூர்தி உழியர்களும் இறந்து போயினர். *விபத்தின்போது ஒரு இளம் விமானி, உயிரோடு காணப்பட்டு பிறகு இறந்ததாக அறியப்படுகிறது*.

## பின்னணி
ஆரம்பத்தில் படைத்துறை தேவைக்காக வானூர்திகளும், விமானிகளும் உருவாக்கப்பட்டது. உலக யுத்தத்தை தொடர்ந்து, மற்ற நாடுகளைப் போலவே பிரான்சும், மற்றும் பிரிட்டனும் உள்நாட்டு நோக்கங்களுக்காக, படைத்துறை வானூர்திகளை வணிக வானூர்திகளாக வடிவமைத்து பல்நோக்கு தேவைக்காக வானூர்தி தொழில் நிறுவுவதில் கவனம் செலுத்தியதாக தெரிகிறது, பிரான்சு நிறுவனம் ஒரு அதிவிரைவு வான்வழி வானூர்தியை *(ஃபார்மன் கோலியாத் பதிவு, F-GEAD)* லெ பௌர்கெட்லிருந்து கிரொய்டன் வரை (Le Bourget to Croydon), தினசரி சேவையாக இயக்கியதாக அறியப்படுகிறது.

## மேலும் காண்க
* வணிக வானூர்திகளின் விபத்துக்களினதும் சம்பவங்களினதும் பட்டியல்
* அக்டோபர் 1926 ஏர் யூனியன் பிலெரியெட் 155 தீவிபத்து

## மேற்கோள்கள்

பகுப்பு:பிரான்சில் விபத்துகள்
பகுப்பு:1922 இல் வானூர்தி விபத்துகளும் நிகழ்வுகளும்
பகுப்பு:வான் போக்குவரத்து
தாள இசைக்கருவி

thumb|right|250px|மேற்கத்திய தாள இசைக்கருவிகளில் தட்டுவதற்குப் பயன்படும் குச்சிகள் சில
**தாள இசைக்கருவி** என்பது சீரான கால இடைவெளியுடனோ, மாறுபடும் கால இடைவெளியுடனோ தட்டி ஒலி எழுப்பும் இசைக்கருவிகளை குறிக்கும். இவற்றை கைகளாலோ அல்லது குச்சிகளை கொண்டோ அடிப்பதன் மூலம் ஒலி எழுப்பலாம். இவைகளை தட்டும்போது அசையும் தளத்தின் அருகிலுள்ள காற்றிலுள்ள அணுக்கள் அதிரத் தொடங்குகின்றன. இதனால் ஒலி எழும்புகிறது.

## தோற்கருவி
தாள இசைக்கருவிகளுள் ஒன்றான தோற்கருவி (drum), அடித்து இசையெழுப்பும் இசைக்கருவி வகையைச் சார்ந்தது. தோற்கருவிகள், மரத்தால் அல்லது உலோகத்தால் செய்யப்பட்டனவும், உள்ளீடற்ற உருளை வடிமானதுமான உடலின் திறந்த வாய்ப் பகுதியில் இழுத்துக் கட்டப்பட்ட ஒரு தோலையோ அல்லது இரண்டு தோல்களையோ கொண்டிருக்கும். இத்தோலின் அல்லது தோல்களின் மீது அடிப்பவரின் கையினால் அல்லது கம்பினால் அடித்து இசை எழுப்புவர்.

## மேற்கோள்கள்

பகுப்பு:தாள இசைக்கருவிகள்
பகுப்பு:தோற் கருவிகள்
கிழக்கிலங்கைத் தமிழர்

திருகோணமலை, மட்டக்களப்பு, அம்பாறை ஆகிய மாவட்டங்களை உள்ளடக்கிய கிழக்கு மாகாணத்தில் வசிக்கும் இலங்கைத் தமிழர்கள் **கிழக்கிலங்கைத் தமிழர்கள்** எனப்படுவர். கிழக்கிலங்கைத் தமிழர் வரலாறு, அரசியல், சமூக அமைப்பு, பண்பாடு ஆகிய நோக்குகளில் தனித்துவமான அம்சங்களைக் கொண்டிருக்கின்றார்கள். இவர்களின் பொருளாதார கல்விச் சூழலும் நிலைகளும் கூட வேறுபட்டவை எனலாம்.
 
கிழக்கிலங்கை தமிழர் என்ற அடையாளப்படுத்தலை யாழ்ப்பாணத் தமிழர், வன்னித் தமிழர், தீவகத் தமிழர் என்ற கருத்துருக்களுடன் ஒப்பிட்டு வரையறை செய்யலாம். இவ்வேறுபாடுகள் அல்லது தனித்துவ பண்புகள் இருப்பினும் இலங்கைத் தமிழர்களுக்கிடையான ஒற்றுமை அம்சங்களும் இயல்புகளுமே மிகுதியாகும் என்ற கூற்றை இங்கு குறிப்பது முக்கியமாகும்.

## வரலாறு
கிழக்கிலங்கைத் தமிழர் நடுவில் காணப்படும் தாய்வழி சமூக அமைப்பை வைத்து நோக்குகையில் கிழக்கிலங்கையில் குடியமர்ந்தோர் சேர நாட்டில் இருந்து வந்தவர்கள் என வரலாற்று அறிஞர்கள் கருதுகின்றார்கள்.

கிழக்கிலங்கை யாழ்ப்பாண இராசதானிக்கு உள் வரமால் கண்டி இராசதானியின் ஆட்சிக்கு உட்பட்டு இருந்தது.

ஒல்லாந்தர் ஆட்சிக்கு வந்தபின் மட்டக்களப்பு வழக்கங்களை முன்வைத்து முக்குவர் சட்டம் இயற்றப்பட்டது.

## சமூக அமைப்பு
"ஈழத்திலும் தாய் வழிச் சமுதாய மரபு கிழக்கிலங்கையில் நிலைத்து வருவதாயிற்று. இடைக்காலத்தில் சிங்கள மக்களுடன் இணைந்து சமத்துவமாகச் சகோதர மனப்பான்மையுடன் வாழ்ந்து வந்திருக்கின்றனர். இதனால் பல்வேறு வழிகளிலும் இரு இனத்தவர்களிடேயும் பண்பாட்டுக் கலப்பு ஏற்படுவதாயிற்று. இதே போன்று யாழ்ப்பாணப் பிரதேச மக்களும் காலத்துக்குக் காலம் மட்டக்களப்புப் பிரதேசத்தில் வந்து குடியேறி வாழலாயினர்." 

## கிழக்கிலங்கை ஆளுமைகள்
ஈழநாட்டின் நெற்களஞ்சியம் எனப் போற்றப்பட்ட மட்டக்களப்பில் பல பெரியார்களும், எழுத்தாளர்களும், கலைஞர்களும் தோன்றியுள்ளனர்.

### சமயம்
* விபுலானந்தர்

### புலவர்கள்
* அருணாசல தேசிகர்
* ஏ. பெரியதம்பிப்பிள்ளை
* சுவாமி ஞானப்பிரகாசர்

### எழுத்தாளர்கள்
* வீ. தோ. பொ. த. ஆறுமுகபிள்ளை
* வி.சீ.கந்தையா
* தர்மரத்தினம் சிவராம்
* அருள் செல்வநாயகம்

### அரசியல்
* வ. நல்லையா
* கே. டபிள்யூ. தேவநாயகம்
* காசி ஆனந்தன்

### திரைப்படத்துறை
* பாலு மகேந்திரா

## இவற்றையும் பார்க்க
* கிழக்கிலங்கைத் தமிழர்களின் வரலாறு

## மேற்கோள்கள்

பகுப்பு:இலங்கை மக்கள்
பகுப்பு:கிழக்கு மாகாணம், இலங்கை
பகுப்பு:இலங்கைத் தமிழர்
பகுப்பு:மட்டக்களப்பு மாவட்ட நபர்கள்
அனைத்துலக பட்டியலாக்க சீர்தர விபரிப்பு

**அனைத்துலக பட்டியலாக்க சீர்தர விவரிப்பு** அல்லது **சர்வதேச தகமைசார் நூல் விவரணம்** (International Standard Bibliographic Description (ISBD)) என்பது அனைத்துலக நூல ஒன்றியங்கள் மற்றும் நிறுவனங்களின் கூட்டமைப்பால் (International Federation of Library Associations and Institutions) வெளியிடப்படும் பட்டியலாக்க சீர்தரம் ஆகும்.  இந்த சீர்தரம் மனிதர்கள் புரிந்துகொள்ளும் வகையில் பட்டியல்களை உருவாக்குவதற்கும், குறிப்பாக நூற்பட்டியல்களை உருவாக்குவதற்கு என உருவாக்கப்பட்டதாகும்.   இது முன்னோட்டமாக 2007-ஆம் ஆண்டிலும், முழுமையாகத் தொகுக்கப்பட்டு 2011-ஆம் ஆண்டில் வெளியிடப்பட்டது.

இந்தச் சீர்தரம் பல நாடுகளில் அமுல்படுத்தப்பட்டது.  

## மேற்கோள்கள்


பகுப்பு:பட்டியலாக்கம்
மார்க் சீர்தரங்கள்

**மார்க் சீர்தரங்கள்** (MAchine-Readable Cataloging Standards (MARC) என்பது கணினி புரிந்து கொள்ளக்கூடிய பட்டியலாக்க சீர்தரம் ஆகும்.  1960 கள் உருவாக்கப்பட்ட இந்த முறைமை இன்றும் பரவலான பயன்பாட்டில் உள்ளது.  இன்று பரவலாகப் பயன்படுத்தப்படுவது கனடிய அமெரிக்க மார்க் சீர்தரங்கள் இணைந்து உருவாக்கப்பட்ட MARC 21 சீர்தரங்கள் ஆகும்.  MARC 21 ஒருங்குறிப் பயன்பாட்டை ஏதுவாக்கின்றன.

## மார்க் எசு.எம்.எல் (MARCXML)
பரவலான பயன்பாட்டில் இருக்கும் எக்சு.எம்.எல் இசுகீமா ஆதரிக்கும் வகையில் மார்க் எசு.எம்.எல்  உருவாக்கப்பட்டுள்ளது.  ஒரு மார்க் பதிவை மார்க் எசு.எம்.எல்  தகவல் இழக்காமல் மாற்ற முடியும், மார்க் எசு.எம்.எல்  பதிவை மார்க் பதிவாக தகவல் இழக்காமல் மாற்ற முடியும்.  

## எதிர்காலம்
1960 காலப் பகுதியில் உருவாக்கப்பட்ட சீர்தரம் தற்போதைய புதிய தொழிநுட்பங்களுக்கும் இணையாக இல்லை என்று பலர் கருதுகின்றனர்.  எ.கா மார்க் பதிவுகள் தட்டையானவை (MARC), மாற்றாக புதிய எக்சு.எம்.எல் அடிப்படையிலான சீர்தரங்கள் படிநிலை சீர்தரங்களுக்கு எளிமையாக ஆதரவு தருகின்றன.  மார்க் உருவாக்கப்பட்ட போது இன்று போல் தொடர்புசால் தரவுதளங்கள், இணையத் தொழில்நுட்பங்கள் இருக்கவில்லை.  இதனால் மார்க் சீர்தரத்தை மாற்றியமைப்பதற்கான முயற்சிகள் மேற்கொள்ளப்படுகிறன.  இவற்றில் குறிப்பிடத்தக்கது காங்கிரசு நூலகத்தால் முன்னெடுக்கப்படும் Bibliographic Framework Initiative ஆகும்.

## மேற்கோள்கள்


பகுப்பு:பட்டியலாக்கம்
பகுப்பு:மீதரவுச் சீர்தரங்கள்
லொக்சு

**லொக்சு** என்று ஆங்கிலச் சுருக்கப்பெயரால் (LOCKSS (Lots of Copies Keep Stuff Safe)) அறியப்படும் செயற்திட்டம் ஆனது இணையத்தில் வெளியிடப்படுவனவற்றை சேகரித்து, தொகுத்து பகிர்வதை ஏதுவாக்கும் ஒரு சகா-சகா கட்டற்ற மென்பொருள் ஆகும். இந்த மென்பொருள் இசுட்டான்போர்டு பல்கலைக்கழக ஆதரவில் விருத்தி செய்யப்படுகிறது.  லொக்சு என்பது அதிக படிகள் பொருட்களை பாதுகாக்கும் என்ற பொருள் தரும்.  ஒவ்வொரு நூலகமும் அல்லது நிறுவனமும் ஒரு வளத்தின் ஒரு படியை வைத்திருந்து பயன்படுத்துவதை இது ஏதுவாக்கின்றது.  இதனால் வளங்கள் இலகுவில் அழிக்கப்படுதல் அல்லது துலைந்து போதல் தவிர்க்கப்படுகிறது.  பல்வேறு வகையான பயன்பாட்டை சாத்தியப்படுத்துகின்றது.  ஆய்வு இதழ்களுக்காகவே இது முதலில் உருவாக்கப்பட்டது. but is now also used for a range of other materials. Examples include the SOLINET project to preserve theses and dissertations at eight universities,

## மேற்கோள்கள்


## வெளி இணைப்புகள்
* லொக்சு

பகுப்பு:கட்டற்ற எண்ணிம நூலக மென்பொருட்கள்
நவாதா மாவட்டம்

**நவாதா மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் நவாதாவில் உள்ளது.

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய  250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.

## சான்றுகள்

பகுப்பு:பீகார் மாவட்டங்கள்
பகுப்பு:நவாதா மாவட்டம்
முங்கேர் மாவட்டம்

**முங்கேர் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் முங்கேரில் உள்ளது..

## உட்பிரிவுகள்

*முங்கேர் சதார்
*கரக்பூர்
*தாராப்பூர்

## பொருளாதாரம்
2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது

## சான்றுகள்

## இணைப்புகள்
*  மாவட்ட அரசின் தளம் 

பகுப்பு:முங்கேர் மாவட்டம்
பகுப்பு:பீகார் மாவட்டங்கள்
ஆங்கிலோ-அமெரிக்கப் பட்டியலாக்க விதிகள்

**ஆங்கிலோ-அமெரிக்கப் பட்டியலாக்க விதிகள்** (*Anglo-American Cataloguing Rules*, AACR) என்பது ஐக்கிய அமெரிக்கா, பிரித்தானியா, கனடா மற்றும் ஐரோப்பிய நாடுகளில் பரவலாக பயன்படுத்தப்பட்டு வந்த பட்டியலாக்க சீர்தரம் ஆகும்.

## வரலாறு
இந்தச் சீர்தரம் 1967 ஆம் ஆண்டு முதலில் வெளியிடப்பட்டது.  1978 ஆம் ஆண்டு இது International Standard Bibliographic Description ஒத்தாக AACR2 என இற்றைப்படுத்தப்பட்டது.  2010 அளவில், அமெரிக்க, கனடிய, ஐரோப்பிய நூலகங்களும் நிறுவனங்களும்  வள விபரிப்பும் அணுக்கமும் சீர்தரத்தை அமுல்படுத்தத் தொடங்கி உள்ளன.  இதனூடாக இந்தச் சீர்தரத்தின் பயன்பாடு குறைந்து வருகிறது.

## வெளி இணைப்புகள்


பகுப்பு:பட்டியலாக்கம்
புது-உணர்வுப்பதிவுவாதம்

[thumb|300px|புது-உணர்வுப்பதிவுவாதத்தின் தொடக்கமாக அமைந்த ''[லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்* என்னும் ஓவியம்.]]
*'புது-உணர்வுப்பதிவுவாதம்*' (Neo-Impressionism) என்பது, [[யோர்ச் சோரா]]வினால் உருவாக்கப்பட்ட ஒரு [[கலை இயக்கம்]] ஆகும். சோராவின் புகழ்பெற்ற *லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்'' என்னும் ஓவியம், இவ்வியக்கத்தின் தொடக்கமாக அமைந்தது. இது முதன் முதலாகப் பாரிசில் இடம்பெற்ற கண்காட்சியொன்றில் காட்சிக்கு வைக்கப்பட்டிருந்தது. இக்காலப் பகுதியிலேயே பிரான்சில் நவீன காலத்தின் உச்ச கட்டம் உருவாகியிருந்தது. பல ஓவியர்கள் புது வழிமுறைகளைத் தேடத் தொடங்கியிருந்தனர். குறிப்பாக புது-உணர்வுப்பதிவுவாதத்தைப் பின்பற்றியவர்கள் நகரம், நிலத்தோற்றம், கடற்கரைகள் சார்ந்த நவீனக் காட்சிகளை வரைவதில் அக்கறை காட்டினர். கோடுகள், நிறங்கள் என்பவை தொடர்பான அறிவியல் அடிப்படையிலான விளக்கங்கள், புது-உணர்வுப்பதிவுவாதிகளின் சமகால ஓவியங்களின் பண்புருவாக்கத்தின்மீது செல்வாக்குச் செலுத்தின. இது தொடர்பில் புள்ளியிய, பிரிப்பிய நுட்பங்கள் குறிப்பிடப்படுகின்றன. ஏனெனில், புது-உணர்வுப்பதிவுவாத இயக்கத்தின் தொடக்ககாலத்தில் மேற்படி நுட்பங்களே முதன்மையான நுட்பங்களாக விளங்கின.

புது-உணர்வுப்பதிவுவாதமே ஓவியத்தில் முதல் உண்மையான புதிய அலையை உருவாக்கிய இயக்கம் எனச் சிலர் வாதிடுகின்றனர். 19 ஆம் நூற்றாண்டில் ஒரு இயக்கத்தை விரைவாக உருவாக்க புது-உணர்வுப்பதிவுவாதிகளால் முடிந்தது. பிந்திய கலை வெளிப்பாட்டுக்கு வழி சமைத்த அரசின்மையியத்துடன் இவ்வியக்கத்துக்கு இருந்த வலுவான தொடர்பு இதற்கு ஒரு காரணம். அக்கால அறிவியல், அரசின்மைக் கோட்பாடு, கல்விசார் ஓவியங்கள் குறித்த அக்கால வாதங்கள் என்பவற்றிடையே ஒரு இசைந்த நோக்கை ஏற்படுத்தும் முயற்சியே இந்த இயக்கமும், பாணியும் ஆகும்.

## புது-உணர்வுப்பதிவுவாத ஓவியர்கள்
* அன்னா பொச்
* யோன் மெட்சிங்கர்
* யோர்ச் சோரா 

## மேற்கோள்கள்

## இவற்றையும் பார்க்கவும்
* உணர்வுப்பதிவுவாதம்

பகுப்பு:கலை இயக்கங்கள்
அன்னா பொச்

**அன்னா பொச்** (Anna Boch) (10 பெப்ரவரி 1848 – 25 பெப்ரவரி 1936) ஒரு பெல்சிய ஓவியர் ஆவார். எனூவில் உள்ள சான் வா (Saint-Vaast, Hainaut) என்னும் இடத்தில் பிறந்த இவர் 1936ல் பெல்சியத்தில் உள்ள பிரசெல்சில் இக்செல் என்னும் இடத்தில் காலமானார்.

இவர் புது-உணர்வுப்பதிவுவாத இயக்கத்தில் பங்குபற்றியிருந்தார். இவரது தொடக்ககால ஆக்கங்களில் புள்ளியிய நுட்பத்தைப் பயன்படுதினார். ஆனாலும், அவர் ஓவியராக இருந்த காலத்தில் பெரும்பகுதியில் பயன்படுத்திய உணர்வுப்பதிவுவாதப் பாணிக்காகவே அவர் பெரிதும் அறியப்பட்டார். இசிடோர் வெர்கைடனின் (Isidore Verheyden) மாணவரான இவர், தியோ வான் ரிசெல்பர்க்கின் (Théo van Rysselberghe) செல்வாக்குக்கும் உட்பட்டிருந்தார்.

## சேகரிப்புகள்
தன்னுடைய சொந்த ஓவியங்களைத் தவிர, பிற ஓவியர்கள் வரைந்த உணர்வுப்பதிவுவாத ஓவியங்களின் முக்கியமான சேகரிப்பு இவரிடம் இருந்தது. இவரது சகோதரரின் நண்பரும் திறமையான ஓவியருமான வின்சென்ட் வான் கோ உடபடப் பல இளம் ஓவியர்களுக்கு இவர் ஊக்கம் அளித்தார். அன்னா பொச், வான் கோவிடம் இருந்து வாங்கிய சிவப்புத் திராட்சைத் தோட்டம் (The Vigne Rouge) என்னும் ஓவியமே வான் கோ தனது ஆயுட் காலத்தில் விற்பனை செய்த ஒரே ஓவியமாகக் கருதப்பட்டது. அன்னா பொச்சின் சேகரிப்புக்கள் அவரது இறப்பின் பின்னர் விற்கப்பட்டன. இதன் மூலம் கிடைத்த பணம், ஏழை ஓவிய நண்பர்களின் ஓய்வுக்கால வாழ்க்கைக்குப் பயன்பட வேண்டும் என எழுதி வைத்திருந்தார்.

## மேற்கோள்கள்

பகுப்பு:ஓவியர்கள்
பகுப்பு:1848 பிறப்புகள்
பகுப்பு:1936 இறப்புகள்
நெபுலா விருது

"**நெபுலா விருதுகள்**" (**Nebula Award**), ஆண்டுதோறும் ஐக்கிய அமெரிக்காவில் பதிப்பிக்கப்பெறும் அறிவியல் புனைவு மற்றும் கனவுருப் புனைவுப் படைப்புகளில் மிகச்சிறந்த படைப்புகளுக்கு வழங்கப்படும் விருதாகும். இவ்விருதுகள், இலாபநோக்கற்ற தொழில்சார் அறிவியல் புனைவு மற்றும் கனவுருப்புனைவு எழுத்தாளர்களின் சங்கமான "*அமெரிக்க அறிவியல் புனைவு மற்றும் கனவுருப்புனைவு எழுத்தாளர் சங்கத்தால்*" அமைக்கப்பட்டு வழங்கப்படுகின்றன.  1966-ஆம் ஆண்டில் முதன்முதலில் இவ்விருதுகளுக்கென பிரத்யேகமாக அமைக்கப்பெற்ற விழாவில், படைப்பின் நீளத்தைப் பொறுத்து நான்கு பிரிவுகளில் விருதுகள் வழங்கப்பெற்றன.1974-78 மற்றும் 2000-09 காலப்பகுதிகளில் திரை மற்றும் தொலைக்காட்சி  தொடர்களின்  எழுத்தவடிவங்களுக்கும்  ஐந்தாவது பிரிவாக விருதுகள் வழங்கப்பெற்றன.  நெபுலா விருதுகள் வழங்குவதற்கான விதிமுறைகள் பலமுறை மாற்றப்பட்டிருக்கின்றன; 2010-ஆம்  ஆண்டில்  மிக  அண்மையான  விதிமுறைகள்  புனரமைப்பு நிகழ்ந்தது.

"அமெரிக்க அறிவியல் புனைவுப் படைப்புகளுக்கு வழங்கப்பெறும் மிக முக்கியமான விருதாக" நெபுலா விருதுகள் கருதப்படுகின்றன.  விருதுபெறும் படைப்புகளின்  பதிப்புகளில், நெபுலா விருது பெற்றமை முக்கியமாகக் குறிப்பிடப்படுகிறது.  ஒவ்வோராண்டும், அதற்கு முந்தைய ஆண்டில் வெளியிடப்பட்ட படைப்புகளுக்கு விருதுகள் வழங்கப்படுகின்றன.

## விருதுகள் வழங்கப்படும் பிரிவுகள்

## உசாத்துணைகள்

பகுப்பு:அறிபுனை
பகுப்பு:பரிசுகளும் விருதுகளும்
ஐதராபாதி ரூபாய்

**ஐதராபாத்து ரூபாய்** 1918 முதல் 1959 வரை  ஐதராபாத்து இராச்சியத்தில் புழங்கிய நாணயமாகும். 1950 முதல் இந்திய ரூபாயுடன் சேர்ந்து புழக்கத்தில் இருந்தது. இந்திய ரூபாய் போலவே 16 அணாக்கள் ஒரு ரூபாயாகவும் 12 பய்கள் ஒரு அணாவாகவும் இருந்தன. செப்பிலும் பின்னர் வெங்கலத்திலும் 1,2 பய் நாணயங்களும்   ½ அணாவும் வெளியிடப்பட்டன; செப்பு-நிக்கல் (பின்னர் வெங்கலம்) மாழையில் 1 அணாவும் 2, 4,  8 அணா மற்றும் 1 ரூபாய் வெள்ளியிலும் வெளியிடப்பட்டன.

1948இல் இந்திய ஒன்றியத்திலும்  1950இல் இந்தியாவிலும் இணைந்தபிறகும்  தனது நாணயங்களை வெளியிட அனுமதிக்கப்பட்ட ஒரே இந்திய மன்னராட்சி ஐதராபாத்து இராச்சியமாகும்.

## மேற்கோள்கள்

பகுப்பு:இந்திய வரலாற்றில் நாணயங்கள்
பகுப்பு:இந்திய நாணயங்கள்
பகுப்பு:ரூபாய்
பகுப்பு:ஐதராபாத் இராச்சியம்
குட்டான்

**குட்டான்** அல்லது **கொட்டான்** என்பது பனையோலை, நாரால் செய்யப்படும் பெட்டியாகும். இது பனைவெல்லம், சில்லுக்கருப்பட்டி (பதநீர், சுக்கு, மிளகு சேர்த்துச் செய்யப்படும் இனிப்புப் பண்டம்), இதர இனிப்புகளை வைப்பதற்குப் பயன்படுகிறது. திருமணச் சீராகத் தரப்படும் பண்டங்களை கொட்டான்களில் வைத்தே தருகிற மரபு உண்டு. சுற்றுச்சூழலுக்கு இசைவான இத்தகைய ஓலைப்பெட்டிகளின் பயன்பாடு நெகிழிப் பைகள், அட்டைப் பெட்டிகள் போன்றவற்றின் மிகை நுகர்வு காரணமாக அருகி வருகிறது. கொட்டான்கள் உள்ளிட்ட பல்வேறு பனையோலைப் பொருட்களைச் செய்யும் தொழிலானது திருநெல்வேலி மாவட்டத்திலுள்ள அருணாப்பேரி போன்ற ஊர்களில் குடும்பத் தொழிலாக பாரம்பரியமாக மேற்கொள்ளப்பட்டு வருகிறது.
## மேற்கோள்கள்

பகுப்பு:பனையிலிருந்து பெறப்படும் உணவல்லாப் பொருட்கள்
பகுப்பு:தமிழர் கைத்தொழில்கள்
1604

**1604** (**[[ரோம எண்ணுருக்கள்|MDCIV]]**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டாகும்.

## நிகழ்வுகள்
* சனவரி 14 - இங்கிலாந்தின் முதலாம் ஜேம்சு மன்னருக்கும், ஆங்கிலிக்க ஆயர்களுக்குமிடையே பேச்சுவார்த்தை இடம்பெற்றது. விவிலியத்தின் ஜேம்சு மன்னரின் அதிகாரபூர்வ வடிவத்துக்கான வேலைகள் ஆரம்பமாயின.
* ஆகத்து 18 - இங்கிலாந்து எசுப்பானியாவுடன் உடன்பாட்டுக்கு வந்தது. இதன் படி, எண்பதாண்டுப் போரின் இடைக்கால சர்ச்சையான ஆங்கிலோ-எசுப்பானியப் போர் (1585–1604) முடிவுக்கு வந்தது.
* செப்டம்பர் 1 - குரு கிரந்த் சாகிப், சீக்கிய மத உரை அம்ரித்சர், பொற்கோயிலில் வைக்கப்பட்டது.
* செப்டம்பர் 20 - ஆஸ்டெண்ட் எசுப்பானியப் படைகளால் கைப்பற்றப்பட்டது.
* அக்டோபர் 4 - எத்தியோப்பியப் பேரரசர் சா டெங்கெல் கொல்லப்பட்டார்.
* அக்டோபர் 9 - மீயொளிர் விண்மீன் வெடிப்பு (கெப்பிலரின் சுப்பர்நோவா) முதற்தடவையாக வடக்கு இத்தாலியில் அவதானிக்கப்பட்டது. அக்டோபர் 17 முதல் யோகான்னசு கெப்லர் ஓராண்டுகாலம் பிராகாவில் இருந்து அவதானித்து வந்தார்.
* அகரவரிசையில் எழுதப்பட்ட முதலாவது ஆங்கில அகராதி வெளியிடப்பட்டது.
* சடையவர்மன் அதிவீரராம பாண்டியன் ஆட்சிக்காலம் முடிவுற்றது.

## பிறப்புகள்

## இறப்புகள்
* அபுல் ஃபசல், முகலாய வரலாற்றாளர்
* முதலாம் விமலதர்மசூரியன் கண்டி மன்னன்
* அமீதா பானு பேகம், இரண்டாவது முகலாயப் பேரரசர் உமாயூனின் மனைவிகளில் ஒருவர் (பி. 1527)

## மேற்கோள்கள்

## 1604 நாட்காட்டி

*
ஏர் டான்சானியா

**ஏர் டான்சானியா** என்பது டான்சானியா நாட்டின் தேசிய விமானச் சேவையாகும். இது டார் எஸ் சலாம் எனும் பகுதியினை அடிப்படையாகக் கொண்டு செயல்படுகிறது. இதன் தலைமை மையம் ஜூலியஸ் நையிரேரே சர்வதேச விமான நிலையம் ஆகும். இந்நிறுவனம் 1977 ஆம் ஆண்டு, ஏர் டான்சானியா கார்பரேஷன் என்றுதான் முதலில் ஆரம்பிக்கப்பட்டது. 2002 ஆம் ஆண்டுவரை ஏர் டான்சானியா விமானச் சேவை நிறுவனம் முழுவதும் டான்சானியா நாட்டிற்குச் சொந்தமாக இருந்தது. நாட்டின் கட்டமைப்பு மற்றும் பொருளாதாரத்தினை உயர்த்தும்பொருட்டு இந்த விமானச் சேவையின் பாதிப்பகுதி தனியாருக்கு வழங்கப்பட்டது. இதனால் ஏர் டான்சானியா நிறுவனம் தனது பக்கம் 51 சதவீத பங்குகளை வைத்துக்கொண்டு, மீதமுள்ள பங்குகளைக் கொண்டு தென்னாப்பிரிக்க விமானச் சேவையான *சௌத் ஆஃப்பிரிக்கன் ஏர்வேஸ்* உடன் கூட்டுப் பங்காண்மை மேற்கொண்டது.

இந்தக் கூட்டுப் பங்காண்மை நான்கு ஆண்டுகளாக நீடித்தது. இதனால் சுமார் 24 பில்லியன் (19 மில்லியன் அமெரிக்க டாலர்கள்) நஷ்டம் ஏற்பட்டது. இதனால் 2006 ஆம் ஆண்டு, டான்சானியா அரசு தனது பங்குகளை மீண்டும் தனியாரிடமிருந்து வாங்கிக்கொண்டு ஏர் டான்சானியா மீது முழுமையான உரிமையினைப் பெற்றது. பல ஆண்டுகளாக ஏர் டான்சானியா விமானச் சேவை நிறுவனம் உள்நாடு, வெளிநாடு மற்றும் கண்டங்களுக்கு இடைப்பட்ட இலக்குகளில் செயல்பட்டு வருகிறது. இருப்பினும் சமீபகாலமாக இதன் பங்கு வர்த்தகம் மிகவும் குறைந்து வருகிறது. 2009 ஆம் ஆண்டில் 19.2 சதவீதமாக இருந்த இதன் பங்கு வர்த்தக மதிப்பு, 2011 ஆம் ஆண்டில் வெறும் 0.4 சதவீதமாக மாறியுள்ளது.

## வணிக விவரங்கள்

## இலக்குகள்
பிப்ரவரி 2015 இன் படி, ஏர் டான்சியா ஒரு சர்வதேச விமான இலக்கினையும், மூன்று உள்நாட்டு விமான இலக்குகளையும் கொண்டுள்ளது.

ஏர் டான்சானியா விமானச் சேவை, எந்தவித உயர்தர வழித்தடமுமின்றி செயல்படுகிறது.

## கோட்ஷேர் ஒப்பந்தங்கள்

ஜூன் 2014 இன் படி, ஏர் டான்சானியா பின்வரும் நிறுவனங்களுடன் கோட்ஷேர் ஒப்பந்தங்களைப் பகிர்ந்துள்ளது.

* இன்டெரையர் தென்னாப்பிரிக்கா (டார் எஸ் சலாம் - ஜோஹன்ஸ்பெர்க்) .

அதற்கு முன்பு, என்டேப்பே – டார் எஸ் சலாம் வழிப்பாதையில் ஏர் உகாண்டா என்ற விமான நிறுவனத்துடன் ஒப்பந்தம் மேற்கொண்டிருந்தது.

## விமானக் குழு

## விபத்துக்கள் மற்றும் சம்பவங்கள்

* மார்ச் 1, 2010 : ஏர்டான்சியாவின் போயிங்க் 737 – 200 ரக விமானம், ம்வான்ஸா விமான நிலையத்தில் தரையிறங்கும்போது ஈரமான ஓடுதளம் காரணமாக சறுக்கி விழுந்தது. இதனால் அந்த விமானத்தின் முற்பகுதியில் அமைந்திருந்த சக்கரங்கள் பழுதானது, அத்துடன் விமானத்தின் உடற்பகுதி மற்றும் வலதுபக்க இஞ்சினும் பழுதானது, ஆனால் பயணிகளுக்கு எந்தவித காயங்களும் ஏற்படவில்லை.
* ஏப்ரல் 8, 2012. கிகோமா விமான நிலையத்தில் இருந்து ஏர் டான்சியா நிறுவனத்தின் டி ஹாவில்லான்ட் கனடா டிஎச்சி - 8 – 311 க்யூ ரக விமானம் மேலே எழும்ப முற்பட்டபோது விபத்துக்குள்ளானது. பயணிகளுக்கு எவ்வித காயமும் இல்லை, ஆனால் விமானத்தினை மீண்டும் பழுது நீக்க முடியாதபடி சேதமடைந்தது.

## குறிப்புகள்

பகுப்பு:தான்சானியா
பகுப்பு:விமானசேவை நிறுவனங்கள்
இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம்

**இலங்கை போர்க்குற்றங்கள் மற்றும் மனித உரிமை மீறல்கள் குறித்தான தீர்மானம்**, இலங்கையில் 2009 ஆம் ஆண்டு நடந்த இறுதி கட்ட ஈழப்போரின் இறுதி கட்டத்தில், பல்லாயிரக்கணக்கான தமிழர்கள் சிங்கள இராணுவத்தினரால் கொல்லப்பட்டனர்.  இலட்சக்கணக்கான தமிழர்கள் சிறை பிடிக்கப்பட்டு திறந்தவெளி முகாம்களில் அடைக்கப்பட்டனர். தமிழர்களை நிலை குலையச் செய்த இந்த போர்க்குற்றங்கள் பற்றி சர்வதேச அளவில் விசாரணை நடத்தி   மகிந்த ராசபக்ச உள்ளிட்டவர்களை தண்டிக்க வேண்டும் என்று கோரிக்கை எழுந்தது. இது குறித்து விசாரணை நடத்திய மனித உரிமைகளுக்கான ஐக்கிய நாடுகள் மன்றமும், சர்வதேச விசாரணை நடத்தி வேண்டும் என்றது. இதற்கு மகிந்த ராசபக்ச தலைமையிலான இலங்கை அரசு எதிர்ப்பு தெரிவித்தது.

இலங்கை அரசின் போர் குற்றங்கள் மற்றும் மனித உரிமைகள் மீறல்கள் குறித்து விசாரணை செய்ய,  ஐக்கிய இராச்சியம் ஆதரவுடன் ஐக்கிய அமெரிக்கா, ஜெனிவாவில் உள்ள 47 உறுப்பு நாடுகள் கொண்ட,  மனித உரிமைகளுக்கான ஐக்கிய நாடுகள் மன்றத்தில்  கொண்டு வந்த தீர்மானம்  ஒரு மனதாக வாக்கெடுப்பின்றி 1 அக்டோபர் 2015  வியாழக்கிழமை அன்று நிறைவேற்றப்பட்டது. தீர்மானத்தின்படி மகிந்த ராஜபட்சே அரசின் போர்க்குற்றங்கள் மற்றும் மனித உரிமை மீறல்கள் தொடர்பாக நம்பத் தகுந்த நீதி விசாரணையை இலங்கையில் வைத்து, வெளிநாட்டு நீதிபதிகள் மற்றும் வழக்கறிஞர்ளைக் கொண்டு நடத்த வேண்டும் என முடிவு செய்துள்ளது.

## தீர்மானம் குறித்த கருத்துகள்
* பன்னாட்டு மன்னிப்பு அவை, இந்த தீர்மானம் முழுமையானதல்ல என்றும், இந்த நீதி விசாரணையின் ஒவ்வொரு கட்டத்திலும் போரினால் பாதிக்கப்பட்டவர்களும் அவர்களின் குடும்பங்களும் தொடர்ந்து கலந்தாலோசிக்கப்பட வேண்டும் என்றும், போர்க் குற்றங்கள் மற்றும் மனித உரிமை மீறல்களுக்கான சாட்சிகளை பாதுகாப்பினை அதிகரிக்கப்பட வேண்டும் என்றும், இலங்கைக்குள் மனித உரிமைகளை மேம்படுத்துவதற்குத் தேவையான நிறுவன கட்டமைப்புக்களை வளுப்படுத்த சர்வதேச சமூகமும், இலங்கை அரசும் ஏற்படுத்த வேண்டும் என்றும் தெரிவித்துள்ளது.
* இந்த தீர்மானத்தில் சில முன்னேற்றகரமான அம்சங்கள் காணப்பட்டாலும், இது ஓரளவு வலு குறைந்த்து என  தமிழ்த் தேசியக் கூட்டமைப்பின் இலங்கை நாடாளுமன்ற உறுப்பினர் சுமந்திரன் கருத்து தெரிவித்துள்ளார்.

## மேற்கோள்கள்


## வெளி இணைப்புகள்
* ஐநா தீர்மானம் இலங்கை அரசுக்கு சாதகமானது: சித்தார்த்தன்
* இலங்கை நீதிமன்றத்துக்குள் சர்வதேச வழக்கறிஞர்கள் அனுமதிக்க முடியாது: சிறீசேனா
*  வலிகாமம் வடக்கு காணி விடுவிப்பு தொடர்பில் மைத்திரி- ரணிலுடன் பேசி விரைவில் தீர்வு: இரா.சம்பந்தன் 

பகுப்பு:இலங்கை இனப்பிரச்சினை
பகுப்பு:இலங்கையில் மனித உரிமைகள்
மனுநேய கயவாகு

[thumb|300px|மநுநேயாகயவாகுவுடன் தொடர்புறும் [திருக்கோவில் சித்திரவேலாயுத சுவாமி ஆலயம்.]]
**மநுநேயகயவாகு** என்பவன் இலங்கைத் தமிழ் வழக்கு மரபுரைகளில் விளங்கி வருகின்ற வரலாற்றுப் பாத்திரம் ஆவான். இவன் பற்றிய குறிப்புகள்,  கோணேசர் கல்வெட்டு, மட்டக்களப்புப் பூர்வ சரித்திரம் முதலான கிழக்கிலங்கை வரலாற்று நூல்களில் சொல்லப்படுகின்றன. எவ்வாறெனினும் இந்நூல்கள் கி.பி 15ஆம் நூற்றாண்டுக்குப் பிந்தியவை என்பதால், இம்மன்னனின் வரலாற்றை உறுதி செய்வது கடினமாகும்.

## கோணேசர் கல்வெட்டு
மநுநேயகயவாகு, உண்ணாசகிரியெனும் பட்டினத்தை ஆண்ட "புவனேககயவாகு" எனும் அரசனின் மகன். அவன் அனுராதபுரத்து கயவாகுவுக்கு சிலகாலம் முன்பு ஆண்டவன்.  அவன் கலிங்கநாட்டு அசோகசுந்தரனுக்கும் மனோன்மணிசுந்தரிக்கும் பிறந்த குழந்தை, பேழையில் கடலில் மிதந்துவர, அதையெடுத்து  "ஆடகசௌந்தரி" எனப் பெயரிட்டு வளர்த்தான். அவள் பின்னாளில் குளக்கோட்டு மகாராசாவை மணந்து கொண்டாள்.

## மட்டக்களப்புப் பூர்வ சரித்திரம்
உண்ணாசகிரி மன்னன் புவனேயகயவாகுவுக்கும் அவன் தேவி தம்பதி நல்லாளுக்கும் பிறந்த மேகவண்ணன், கலி. 3150இல் மநுநேயகயவாகு என்ற பெயரில் ஆட்சிக்கு வந்தான். உண்ணாசகிரிக்கு வடக்கே இருந்த மட்டக்களப்பு நாட்டை ஆண்டுவந்த தாசகனுடன் சினேகம் கொண்டாடி, நாகர்முனைச் சுப்பிரமணியர் கோவிலுக்குச் சோழநாட்டுச் சிற்பிகளை அழைப்பித்து திருப்பணிகள் செய்து, பிரமாண்டமாய்க் குடமுழுக்குக் கொண்டாடி, சங்கமன்கண்டி முதல் தாண்டகிரி வரை பெரும் ஏரியொன்று அமைத்து, கடலில் பேழையில் மிதந்துவந்த ஆடகசௌந்தரியைத் தன் மகளாய்த் தத்தெடுத்து, கலி.3180 இல் இறைவனடி சேர்ந்தான்.

## வரலாற்றுண்மை
கோணேசர் கல்வெட்டில், இவன் கோணேச்சரத்துடனும், மட்டக்களப்புப் பூர்வ சரித்திரத்தில், இவன் திருக்கோவிலுடனும்ம் தொடர்புறுத்தப்படுகின்றான். இன்னொரு கிழக்கிலங்கை மரபுரை ஒன்றில் இன்றைய திருக்கோவிலைக் கட்டிய **மனுராசா** இவனே என அடையாளம் காணப்படுகின்றான். ஏனைய எந்த நூல்களிலும், இம்மன்னன் பற்றிய குறிப்புக்களைக் காணமுடியவில்லை. 

மட்டக்களப்புக்குத் தெற்கே இருந்த உண்ணாசகிரி எனும் அரசை இவன் ஆண்டதாகவே இந்நூல்கள் சொல்கின்றன. மட்டக்களப்புப்ப் பூவ சரித்திரம், காலத்தால் மிகப்பிந்தியது என்பதால், மனுராசன் ஆண்டதாக அது கூறும் (பொ.பி 48 - பொ.பி 78 வரையான) காலக்கணக்கை ஏற்கமுடியாது.  இருக்கின்ற குறிப்புக்களை வைத்துப் பார்க்கும் போது,  இலங்கை மீதான சோழர் படையெடுப்புக்கு சற்று முன்பின்னான காலத்தில், கிழக்கிலங்கையை ஆண்ட குறுநில மன்னன் ஒருவனாக அல்லது வன்னிமை ஒருவனாக மனுநேயகயவாகு இருந்திருக்கலாம் என எண்ணத் தோன்றுகின்றது. 

## மேலும் பார்க்க
* குளக்கோட்டன்
* ஆடகசௌந்தரி

## அடிக்குறிப்புகள்

## வெளி இணைப்புகள்
* ஆடகசௌந்தரி கதை 

பகுப்பு: மட்டக்களப்பு வரலாறு
21

__NOTOC__
**21** (XXI) ஜூலியன் நாட்காட்டியில் புதன்கிழமையில் தொடங்கிய ஒரு சாதாரண  ஆண்டு ஆகும். அக்காலத்தில் இவ்வாண்டு அகஸ்டசு, சீசர் தூதர்களின் ஆட்சி ஆண்டு (*Year of the Consulship of Augustus and Caesar*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 774" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 21 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது இருபத்தோராம் ஆண்டாகும்.

## நிகழ்வுகள்

*ரோமப் பேரரசு:
** யூலியசு புளோரசு, யூலியசு சாக்ரோவிர் ஆகியோரின் கீழ் எதூயி கிளர்ச்சியில் இறங்கினான். இக்கிளர்ச்சி முறியடிக்கப்படது.
** திபேரியசு பேரரசன் உரோமைத் தூதனாக நான்காம் தடவையாக நியமிக்கப்பட்டான்.
** உரோமர்கள் தெற்கு சிலோவாக்கியாவில் குவாதி பிரதேசத்தில் ஒரு இடைக்கால அரசை நிறுவினர்.
* உரோமில் எழுதுகோல்கள், உலோக எழுது கருவிகளும் உருவாக்கப்பட்டன.


## மேற்கோள்கள்


பகுப்பு:20கள்
2015 பசிபிக் சூறாவளிப் பருவகாலம்

**2015 பசிபிக் சூறாவளிப் பருவகாலம்** (*2015 Pacific hurricane season*) என்பது வருடாந்த வெப்பமண்டல புயல் வளர்ச்சியில் (Tropical cyclogenesis) ஏற்படும் சூறாவளிப் பருவகாலம் ஆகும். இப்பருவக்காலத்தில் கிழக்குப் பசிபிக் பெருங்கடலில் வெப்ப மண்டலச் சூறாவளிகள் ஏற்படுகின்றன. இப்பருவகாலம் கிழக்குப் பசுபிக் சமுத்திரத்தில் 2015 ஆம் ஆண்டு அண்ணளவாக மே மாதம் 15 ஆம் திகதி ஆரம்பமாகியது. பின்னர் 2015 ஆம் ஆண்டு சூன் மாதம் 01 ஆம் திகதி மத்திய பசிபிக் பெருங்கடலில் ஆரம்பமாகியது. இப்பருவகாலம் 2015 ஆம் ஆண்டு நவம்பர் மாதம் 20 ஆம் திகதி அளவில் இவ்விரு பிரதேச பெருங்கடல்களிலும் முடிவடையும்.

## வெளி இணைப்புகள்
* National Hurricane Center Website
* National Hurricane Center's Eastern Pacific Tropical Weather Outlook
* Central Pacific Hurricane Center 
*Servicio Meteorológico Nacional Website 

## மேற்கோள்கள்

பகுப்பு:பசிபிக் சூறாவளிப் பருவகாலங்கள்
பகுப்பு:2015 நிகழ்வுகள்
ஹியூகோ விருது

**[[ஹியூகோ விருது]]கள்**, ஒவ்வோராண்டும் அறிவியல் புனைவு மற்றும் கனவுருப்புனைவுப் படைப்புகளுக்கு வழங்கப்பெறும் விருதுகளாகும்; இவை விருது வழங்கப்படும் ஆண்டுக்கு முந்தைய ஆண்டில் வெளியிடப்பட்ட படைப்புகளுக்கு தரப்படுகின்றன.  இவ்விருதுகள் "ஹியூகோ கெர்ன்ஸ்பாக்" என்பவரைப் பெயர் மூலமாகக் கொண்டு வழங்கப்படுகின்றன;  இவர் "அமேசிங் ஸ்டோரிஸ்" எனப்படும் முன்னோடி அறிவியல் புனைவு பத்திரிகையின் தோற்றுவிப்பாளர் ஆவார்.  இவ்விருதுகள், 1992-ஆம் ஆண்டுவரை "அறிவியல் புனைவு சாதனை விருதுகள்" என்று அலுவல்பூர்வமாக அழைக்கப்பட்டு வந்தன.  இவை உலக அறிவியல் புனைவு சமூகத்தால் அமைக்கப்பட்டு, "உலக அறிவியல் புனைவு கூட்டரங்கத்தில்" ஒவ்வோராண்டும் வழங்கப்பட்டு வருகின்றன. இவ்விருதுகள் முதன்முதலில் 1953-ஆம் ஆண்டு நடைபெற்ற 11-வது உலக அறிவியல் புனைவு கூட்டரங்கில் வழங்கப்பெற்றன.  தற்போது இவ்விருதுகள் 12-க்கும் மேற்பட்ட பிரிவுகளில் வழங்கப்படுகின்றன;  எழுத்து மற்றும் நாடக வடிவுகள் இதில் அடங்கும்.

பகுப்பு:அறிபுனை
பகுப்பு:பரிசுகளும் விருதுகளும்